open-index/open-wikipedia-markdown huggingface dataset:
Promenada

**Promenada** ( 
File:StrandDüne.JPG|Vaizdas į Uznamo salos promenadą. Jis driekiasi 12 km ir yra ilgiausia Europos promenada.
File:Nice-night-view-with-blurred-cars 1200x900.jpg|Promenada Nicoje, Prancūzija
File:Rostock asv2018-05 img65 Warnemuende view from lighthouse.jpg|Promenada Rostoke, Vokietija
File:050529 Barcelona 065.jpg|Promenada Barselonoje, Ispanija
File:MuensterPromenade26.jpg|Miunsterio promenada, Vokietija


## Šaltiniai
Frankfurter Rundschau

**„Frankfurter Rundschau“** – dienraštis, leidžiamas Frankfurte prie Maino, Vokietijoje. Leidžiamas kiekvieną dieną, išskyrus sekmadienius, dviem regioniniais ir vienu nacionaliniu leidimais, taip pat ir skaitmenine forma. Turi internetinę versiją. Laikraščio leidėjas – „Frankfurter Rundschau“ GmbH.

## Istorija
Laikraščio pirmasis leidimas išėjo 1945 m. rugpjūčio 1 d., netrukus po Antrojo pasaulinio karo pabaigos. Tai buvo pirmasis laikraštis, leistas JAV kontroliuojamoje Vokietijos teritorijoje, ir pirmasis pokario Vokietijoje. Licencija leisti laikraštį buvo patikėta pirmajai laikraščio redakcijos komandai, kurią sudarė Emil Carlebach, Hans Etzkorn, Wilhelm Karl Gerst, Otto Grossmann, Wilhelm Knothe, Paul Rodemann ir Arno Rudert, socialdemokratijos šalininkai progresyvistai, politiniai katalikai ir komunistai, buvę pasipriešinimo dalyviai, nacių koncentracijos stovyklų kaliniai ar tremtiniai. Artinantis Šaltajam karui JAV valdžia privertė visus komunistais save laikiusius narius palikti laikraščio redakciją.

## Tiražas
1993 m. laikraščio tiražas siekė 189 000 egz. 2012 m. pirmąjį ketvirtį – apie 120 000 egz.

## Literatūra
* Emil Carlebach: „Zensur ohne Schere, Die Gründerjahre der 'Frankfurter Rundschau' 1945/47“. Frankfurt 1985, ISBN 3-87682-807-4
* Wolf Gunter Brügmann: „1968 – 2008. Vom Aufstieg und Niedergang der Frankfurter Rundschau“.

## Šaltiniai
Tija

**Tija** () – miestas vidurio Etiopijoje, Pietų tautų regione, į pietus nuo Adis Abebos.

Tijos apylinkėse yra archeologinė vietovė, pasižyminti megalitų gausa: čia rasti 32 megalitai su išraižytais ženklais, daugiausia kalavijais bei "T" pavidalo ženklais. Platesnėse apylinkėse dar yra panašių vietovių. Tijos megalitų sukūrimo laikas ir aplinkybės migloti. Manoma, kad jie pastatyti maždaug XI–XIII a. Vietovėje rasta kapaviečių.

Tijos archeologinė vietovė 1980 m. įtraukta į UNESCO pasaulio paveldo sąrašą.

## Susiję pasaulio paveldo objektai
* : Gočango, Huasuno ir Ganghua dolmenų vietovės (2000)
* , : Senegambijos akmenų ratai (2006)
* : Ikikolumbinių valstybėlių gyvenvietės ir Dikiso akmeniniai rutuliai (2014)
* : Megalitinės ąsočių vietovės Sianghuange - Puodynių lyguma (2019)
* : Elnio akmens paminklai ir susijusios bronzos amžiaus vietovės (2023)

## Šaltiniai
Normainių akmuo

**Normainių akmuo** – stambus riedulys Normainių I kaime, Žeimių seniūnijoje, Jonavos rajone, slūgsantis prie pat kelio , pusiaukelėje tarp Žeimių ir Šėtos. Šioje vietoje įrengta autobusų stotelė, nuo plento į rytų pusę atsišakoja žvyrkelis. Valstybės saugomas geologinis gamtos paveldo objektas. Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

Riedulį sovietmečiu gretimame lauke (priešingoje kelio pusėje) atkasė melioratoriai ir jį atvilko prie kryžkelės. 

Riedulys supamas trijų porų medžių, „įaugęs“ į jų kamienus. 2020 m. duomenimis, informaciniu ženklu nepažymėtas.

## Duomenys

Riedulio matmenys:

* Aukštis: 1,70 m
* Ilgis: 4,65 m
* Plotis: 3,05 m
* Perimetras: 10,60 m


2020, Normainių akmuo 2.JPG|Kamienai tvirtai apglėbę akmenį
2020, Normainių akmuo.JPG|Akmuo suspaustas iš trijų pusių
Normainių akmuo 3.JPG|Į rytus nuo akmens plyti atviras laukas


## Nuorodos

* Saugomų teritorijų valstybės kadastras 
* Normainių akmuo žemėlapyje
TSKP suvažiavimas

**TSKP suvažiavimas** () – pagal TSKP įstatus, aukščiausias Tarybų Sąjungos komunistų partijos valdymo organas.

## Dalyviai

TSKP suvažiavimo delegatus rinkdavo respublikų partijų suvažiavimai, o Rusijos TFSR atveju – kraštų, sričių, bei autonominių respublikų partijų suvažiavimai. Išrinkimas į suvažiavimą daugiausiai buvo naudojamas kaip apdovanojimas. Maždaug pusė delegatų būdavo svarbesni partijos nariai (pavyzdžiui, XXVIII suvažiavime dalyvavo 1074 partijos funkcionieriai, 1240 valstybės pareigūnų, 147 mokslininkai, 332 aukšto rango kariškiai, 279 rašytojai ir menininkai), kita pusė – eiliniai nariai.

Suvažiavimo delegatų vis daugėjo. 1898 m. vykusiame I suvažiavime suvažiavime dalyvavo 9 delegatai, o XXVII suvažiavime – 5000.

## Eiga, funkcijos, įtaka

Paprastai TSKP suvažiavimas trukdavo apie savaitę. Pagrindinis jo įvykis būdavo TSKP Generalinio sekretoriaus pranešimas apie partijos būklę, užsienio ir ekonominę politiką, pasiekimus. Be to, TSRS Ministrų Tarybos Pirmininkas perskaitydavo pranešimą apie būsimą penkmečio planą. Kitos kalbos (respublikų partijų sekretorių, obkomų sekretorių, įvairių valstybės pareigūnų) formalizuotai aptardavo tai, ką minėjo Generalinio sekretoriaus kalba. Keletas centrinio aparato atrinkti eiliniai partijos nariai sakydavo kalbas, šlovinančias partijos politiką. Be to, kalbas sakydavo ir kitų šalių komunistų ar darbininkų partijų (palankių TSRS) sekretoriai. Kartais suvažiavimas priimdavo ir naują TSKP programą.

Nuo 1921 m. vykusio X suvažiavimo debatai suvažiavimo metu nevykdavo.

Suvažiavimo balsavimai baigdavosi vienbalsiai. Suvažiavimas priimdavo kelias rezoliucijas, susijusias su Generalinio sekretoriaus ataskaita. Kartais suvažiavime būdavo formaliai priimami įstatų pakeitimai. Be to, suvažiavimas formaliai išrinkdavo TSKP Centro komitetą.

Daugėjant suvažiavimo delegatų, suvažiavimų įtaka vis mažėjo. Iki 1925 m. suvažiavimai vykdavo kasmet. Po to jų įtaka sumenko, ir jie vyko kas trejetą – ketvertą metų. 1939–1952 m. suvažiavimai ir visai nevyko. Po to, mirus Stalinui, į įstatus buvo įrašyta, kad suvažiavimai turintys vykti kas penketą metų.

## Išnašos

## Nuorodos
Daiki Takamacu

**Daiki Takamacu** (g. 1981 m. rugsėjo 8 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2006–2007 m., su ja dalyvavo 2004 m. olimpinėse žaidynėse.

## Šaltiniai
Naotake Hanju

**Naotake Hanju** (g. 1979 m. gruodžio 22 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2006–2008 m., su ja dalyvavo 2007 m. AFC Azijos taurės turnyre.

## Dalyvavimas čempionatuose

|}

## Šaltiniai
Juhei Tokunaga

**Juhei Tokunaga** (; g. 1983 m. rugsėjo 25 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2009–2013 m., su ja dalyvavo 2004 ir 2012 m. olimpinėse žaidynėse.

## Pasiekimai
### Japonija
* EAFF Rytų Azijos taurė: 2013

### F.C. Tokyo
* J. lygos 2 divizionas: 2011
* Imperatoriaus taurė: 2011
* J. lygos taurė: 2004, 2009

## Šaltiniai
Rjoiči Maeda

**Rjoiči Maeda** (g. 1981 m. spalio 9 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2007–2013 m., su ja dalyvavo 2011 m. AFC Azijos taurės ir 2013 m. FIFA konfederacijų taurės turnyruose.

## Dalyvavimas čempionatuose

|}

## Šaltiniai
Juki Ocu

**Juki Ocu** (g. 1990 m. kovo 24 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2013 m., su ja dalyvavo 2012 m. olimpinėse žaidynėse.

## Šaltiniai
Mičihiro Jasuda

**Mičihiro Jasuda** (; g. 1987 m. gruodžio 20 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2008–2011 m., su ja dalyvavo 2008 m. olimpinėse žaidynėse.

## Pasiekimai
### Klubiniai
; Gamba Osaka
* Imperatoriaus taurė: 2008, 2009
* J. lygos taurė: 2007
* Japonijos futbolo supertaurė: 2007
* AFC Čempionų lyga: 2008
* Pan-Pacific čempionatas: 2008

### Asmeniniai
* J. lygos taurės turnyro MVP: 2007
* J. lygos taurės naujausio herojaus apdovanojimas: 2007

## Šaltiniai
Hiroki Mizumoto

**Hiroki Mizumoto** (g. 1985 m. rugsėjo 12 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2006–2015 m., su ja dalyvavo 2008 m. olimpinėse žaidynėse.

## Šaltiniai
Takaši Usami

**Takaši Usami** (, g. 1992 m. gegužės 6 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2015–2016 m., su ja dalyvavo 2012 m. olimpinėse žaidynėse.

## Dalyvavimas čempionatuose

|}

## Šaltiniai
Hideto Takahaši

**Hideto Takahaši** (g. 1987 m. spalio 17 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2012–2013 m., su ja dalyvavo 2013 m. FIFA konfederacijų taurės turnyre.

## Šaltiniai
Takaši Inui

**Takašis Inujis** (, g. 1988 m. birželio 2 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė nuo 2009 m., su ja dalyvavo 2013 m. FIFA konfederacijų taurės ir 2015 m. AFC Azijos taurės turnyruose.

## Dalyvavimas čempionatuose

|}

## Šaltiniai
Ju Kobajaši

**Ju Kobajaši** (g. 1987 m. rugsėjo 23 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2014–2016 m., su ja dalyvavo 2015 m. AFC Azijos taurės turnyre.

## Dalyvavimas čempionatuose

|}

## Šaltiniai
Normainiai (reikšmės)

**Normainiais** vadinamos šios gyvenamosios vietovės Žeimių seniūnijoje (Jonavos rajone):

* Normainiai I
* Normainiai II

**Panašūs**:

* Normainėliai
Zayn Malik

**Zain Javadd Malik** (g. 1993 m. sausio 12 d.), geriau žinomas kaip **Zayn** (rašoma **ZAYN**) – britų atlikėjas iš Bradfordo. Karjerą pradėjo 2010 m. kartu su grupe „One Direction“, su kuria išleido keturis didžiulio populiarumo sulaukusius albumus. 2015 m. kovo 25 d. Zayn Malik oficialiai paliko grupę ir pradėjo solinę karjerą. 2016 m. kovą išleistas debiutinis atlikėjo albumas „Mind of Mine“, kuris taip pat sulaukė didelio pasisekimo visame pasaulyje. 2024 m. duomenimis, atlikėjas yra išleidęs keturis studijinius albumus, iš kurių naujausiasis, „Room Under the Stairs“, išleistas 2024 m. gegužę.

## Diskografija
* *[[Mind of Mine]]* (2016)
* *Icarus Falls* (2018)*
* *Nobody Is Listening* (2021)
* *Room Under the Stairs'' (2024)

## Išnašos

## Nuorodos
*
Mind of Mine

**Mind of Mine** – debiutinis britų atlikėjo ZAYN albumas, išleistas 2016 m. kovo 25 d. Pirmasis albumo singlas „Pillowtalk“ sulaukė didelio pasiekimo visame pasaulyje, pasiekdamas daugumos singlų reitingų viršūnes. Albumas sulaukė daugiausia teigiamų kritikų įvertinimų ir pasiekė pirmąją vietą daugelyje šalių, tarp jų – ir Jungtinėje Karalystėje bei JAV.

2019 m. gegužės mėnesio duomenimis, Jungtinėje Karalystėje parduota virš 100 tūkstančių albumo kopijų ir jis tapęs auksiniu, o JAV – virš milijono ir įrašui suteiktas platininis statusas.

## Dainų sąrašas

## Išnašos
Laikraščių formatas

**Laikraščių formatas** nusako laikraščių puslapių matmenis (plotį ir aukštį). Laikraščių formatų yra įvairių, skirtingi formatai paplitę skirtingose šalyse.

Kai kuriose šalyse tam tikri formatai sietini su tam tikrų rūšių laikraščiais, pavyzdžiui, Jungtinėje Karalystėje, egzistuoja skirtumas tarp *broadsheet* ir *tabloid* ('bulvarinis') formatų, t. y. šie formatai nusako laikraščių turinio kokybę; nuo pastarojo kilęs terminas „bulvarinė spauda“.

## Dydžiai ([[vaizdo kraštinių santykis|kraštinių santykis]])
* Broadsheet  (1,255)
* Nordisch  (1,425)
* Rhenish apie  (1,486)
* Swiss (Neue Zürcher Zeitung)  (1,484)
* Berliner  (1,492)
* Tabloid  (1,536)

### Palyginimas su [[ISO 216]] (1,414)
* A2 
* B3 
* C3 
* A3 
* A4 

## Šaltiniai
Berliner

**Berliner** arba **midi** – laikraščių formatas, kur lapo dydis yra apie 470 × 315 mm. Tarpinis variantas tarp A3 ir A2. *Berliner* formato lapai yra šiek tiek ilgesni ir platesni už  *[[tabloid]]/[[compact]]* formato lapus.

Šis formatas naudojamas laikraščiuose „The Guardian“ (Jungtinė Karalystė), „La Repubblica“ ir „La Stampa“ (Italija), „Le Monde“ ir „Le Figaro“ (Prancūzija).

## Taip pat skaitykite

* Broadsheet
* Tabloid
* Compact

## Išnašos
Progress (albumas)

**Progress** – šeštasis studijinis britų grupės „Take That“ albumas, išleistas 2010 m. lapkričio 15 d. Tai – pirmasis albumas nuo atlikėjo Robbie Williams sugrįžimo į grupę po to, kai jis ją paliko 1995 m., taip pat paskutinis su Jason Orange, kuris 2014 m. paliko grupę. Albumo singlas „The Flood“ sulaukė didelio pasisekimo ir pasiekė antrąją vietą Jungtinės Karalystės singlų reitinge. Albumas sulaukė daugiausia teigiamų kritikų įvertinimų ir pasiekė pirmąją vietą Jungtinės Karalystės albumų reitinge, tapdamas šeštuoju grupės įrašu, pasiekusiu šią viršūnę. Per pirmąją pardavimų savaitę Jungtinėje Karalystėje buvo parduota per 235 tūkstančius kopijų, taip tapdamas tuo metu greičiausiai parduodamu amžiaus albumu bei antru greičiausiai parduodamu visų laikų albumu. Per 24 dienas buvo parduota per milijoną kopijų ir albumas tapo perkamiausiu 2010 m. albumu. 2011 m. rugpjūčio mėnesio duomenimis, Jungtinėje Karalystėje parduota 2.8 milijonai albumo kopijų ir jis tapęs aštuoniskart platininiu.

2011 m. birželio 10 d. buvo išleistas EP „Progressed“, kuriame įrašytos aštuonios prieš tai neišleistos dainos.

## Dainų sąrašas

## Išnašos
Tabloid

**Tabloid** ('bulvarinis') – laikraščių formatas, kur lapo dydis yra mažesnis, o turinys glaustesnis lyginant su *[[broadsheet]]* formatu. Tokio tipo laikraščiuose puslapio turinys paprastai išsitenka penkiuose stulpeliuose. Standarto, nusakančio tikslius bulvarinių laikraščių matmenis, nėra. Plačiai paplitę įvairūs dydžiai, bet dažniausiai pasitaikantys matmenys yra 430 mm × 280 mm.

Bulvarinei spaudai būdinga naudoti didelių matmenų nuotraukas, didesnį dėmesį skirti tokioms temoms kaip sensacingos kriminalinės istorijos, astrologija, skandalai ir paskalos apie įžymybes bei televizija. Tačiau yra ir išimčių, tokie savo sferoje gerbiami laikraščiai kaip „The Independent“ ar „The Times“ perėjo prie *tabloid/compact* formato, siekdami patraukti platesnę auditoriją, pvz., reguliariai važinėjančius į darbą viešuoju transportu.

## Istorija
Tabloid laikraščių formatą sukūrė laikraščių leidybos magnatas Alfred Harmsworth, eksperimentavęs su „New York World“ numeriu, išleistu 1900 m. Naujųjų metų dienai. Anot jo, tabloid formatas turėjo sukelti perversmą XX a. populiariojoje spaudoje. Tabloid formatas leido perpus sumažinti laikraščio puslapio dydį, dėl ko laikraštį tapo patogiau skaityti. Jis tiko ir tuo metu naujam trumpų, daugiapuslapinių straipsnių stiliui. Tačiau ilgainiui tabloid formato reikšmė pakito ir dabar daugiau nusako laikraščio stilių nei fizines savybes.

## Taip pat skaitykite

* Broadsheet
* Berliner
* Compact

## Šaltiniai
Tran Dai Quang

**Čan Daikuangas** (, 1956 m. spalio 12 d. – 2018 m. rugsėjo 21 d.) – aštuntasis Vietnamo prezidentas ir politbiuro, valdančiosios Vietnamo komunistų partijos (VKP) vykdančiojo komiteto, narys. 2016 m. sausį Hanojuje vykusiame 11-ame komunistų partijos suvažiavime išrinktas svarbiausiu politbiuro, kuriame yra nuo 1996 m., nariu. Prezidentu išrinktas nacionalinės asamblėjos liepą vykusio balsavimo metu. 2011–2016 m. buvo visuomenės saugumo ministras.

## Šaltiniai
Šilo miško ąžuolas

**Šilo miško ąžuolas** – išskirtinis ąžuolas, augantis Jonavos rajone, Žeimių seniūnijoje, Šilo miške. Teritorija priklauso Kėdainių miškų urėdijos Kėdainių girininkijai (277 kv., 3 skl.). Medis nutolęs nuo kelio  ties Pauliukų kaimu į rytus apie 400 m (pusiaukelėje tarp Juškonių ir Šėtos). Ąžuolas auga Šilo miško pietiniame pakraštyje. Tarp plento ir miško plyti atviras dirbamas laukas, įsikūrusios dvi sodybos. Medis iš kitų greta augančių ąžuolų išsiskiria storesniu kamienu, be to, jis pažymėtas mėlyna juosta. 

Šilo miško ąžuolas yra valstybės saugomas botaninis  gamtos paveldo objektas, paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

## Duomenys

* Kamieno apimtis – 4,25 m (1,3 m aukštyje)
* Aukštis – 31,0 m

## Nuorodos

* Saugomų teritorijų valstybės kadastras 
* Šilo miško ąžuolas žemėlapyje
Belgijos ir Prancūzijos varpinės

**Belgijos ir Prancūzijos varpinės** – 56 Belgijos ir Prancūzijos varpinių grupė, 1999 m. įtraukta į UNESCO pasaulio paveldo sąrašą. Ši grupė sudaryta siekiant pažymėti piliečių pasipriešinimą religinei ir feodalinei santvarkai buvusiose Flandrijos grafystėje ir Burgundijos kunigaikštystėje.

1999 m. UNESCO į sąrašą įtraukė 32 šių regionų varpines. 2005 m. šis sąrašas buvo atnaujintas ir į jį įrašyta Žamblu varpinė bei dar 23 varpinės Aukštutinės Prancūzijos regione. Šiame sąraše taip pat yra Briuselio rotušė, kuri priklauso ir kitam UNESCO pasaulio paveldo sąrašui Gran Plasas.

Nepaisant to, kad sąrašą daugiausiai sudaro miestų rotušės, jam priklauso ir 6 bažnyčių varpinės, nes jos taip pat būdavo naudojamos kaip miestų laikrodžių ar varpų bokštai.

## Galerija

File:Brugge Belfry.jpg|Briugės varpinė
File:2007 07 Belgium Brussels 03.JPG|Briuselio rotušė
File:Mons beffroi JPG01B.jpg|Monso varpinė
File:Dunkerque Belfort.JPG|Varpinė Diunkerke
File:Calais hotel de ville face.jpg|Rotušė ir varpinė Kalė mieste
Igoris Sikorskis

**Igoris Sikorskis** (**Igoris Ivanovičius Sikorskis**, ; 1889 m. gegužės 25 d. Kijeve, Rusijos imperija – 1972 m. spalio 26 d., Ystone, JAV) – iš Rusijos imperijos kilęs amerikiečių aviacijos pionierius, orlaivių konstruktorius, išradėjas, kompanijos „Sikorsky Aircraft“ įkūrėjas.

XX a. antrojo dešimtmečio pradžioje nesėkmingai eksperimentavo su įvairiomis sraigtasparnių konstrukcijomis, vėliau sukūrė keletą sėkmingų fiksuoto sparno orlaivių, pirmasis sukūrė keturmotorį lėktuvą, keturmotorį bombonešį (Russkij vitiaz, Ilja Muromec). 1919 m. emigravo į JAV, dirbo įvairiose aviacijos pramonės įmonėse, kūrė transatlantinius hidroplanus, 1939 m. sukūrė sėkimingą pirmą serijinių būdu gamintą serijinį vieno sraigto sraigtasparnį (Sikorsky R-4).

## Šaltiniai
Benidormas

**Benidormas** () – miestas prie Viduržemio jūros, Alikantės provincijoje, Ispanijoje.

Benidormas yra žinomas dėl turizmo pramonės. Iki XX amžiaus 7-o dešimtmečio buvo mažas žvejų kaimelis. 2015 m. duomenimis, mieste gyveno 69 045 žmonės, tai penktas pagal tankumą Alikantės provincijos miestas.

## Istorija
Manoma, kad dabartinio miesto teritorijoje gyvenvietė atsirado prieš 3000 m. iki m. e. Randami Romos laikų radiniai. Gyventa maurų. Pirmą kartą paminėtas 1325 m.

## Galerija

Benidormskyline.JPG|Benidormas
Ajuntament de Benidorm edited.jpg|Miesto rotušė
Playa de Levante, Benidorm, España, 2014-07-02, DD 86.JPG|Benidormo paplūdimys
Klasikinis triatlonas

**Klasikinis triatlonas** (*dar kitaip „Geležinio žmogaus“ triatlonas*, ) – triatlono rungtis, kurią sudaro 3,8 km plaukimas, 180 km minimas dviračiu ir 42 km bėgimas. Tai vienos iš sunkiausių vienadienių rungčių pasaulyje. Baigusieji 226,2 km trasą per mažiau kaip 17 valandų įgyja „Geležinio žmogaus“ titulą.

Rungtynes rengia Tarptautinė triatlono korporacija, kuri taip pat rengia pusės klasikinio triatlono varžybas.

Pirmosios „Geležinio žmogaus“ triatlono varžybos įvyko 1978 m. Havajuose.

## Šaltiniai
Pusė klasikinio triatlono

**Pusė klasikinio triatlono** () – perpus trumpesnė rungtis nei klasikinis triatlonas, kurią sudaro 1,9 km plaukimas, 90 km minimas dviračiu ir 21 km bėgimas. Baigusieji 113 km (70,3 mylių, iš čia ir kilo pavadinimas) trasą per mažiau kaip 8-ias su puse valandų įgyja „Geležinio žmogaus“ titulą. 

Rungtynes rengia Tarptautinė triatlono korporacija ().

Baltijos šalyse, Estijoje 2016 m. bus rengiamas pirmosios () varžybos Otepės mieste.

## Šaltiniai
Daniela Iraschko-Stolz

**Daniela Iraschko-Stolz** (g. 1983 m. lapkričio 21 d.) – Austrijos šuolininkė su slidėmis, iškovojusi 2014–2015 m. FIS šuolių su slidėmis pasaulio taurę.

## Karjera
### Šuoliai su slidėmis
2003 m. sausio 29 d. tapo pirmąja moterimi, kuri nuskriejo virš 200 metrų. Ji atliko tai pasiruošimo Pasaulio taurei metu. Šis rekordas išliko iki šiol.

### Futbolas
* 2003–2017 priklausė FC Wacker Innsbruck, bei rungtyniavo Austrijos moterų Bundeslygoje.

## Pasaulio taurė

### Užimtos vietos

## Asmeninis gyvenimas
2012 m. vasario mėn. buvo aprašyta ir plačiai aptarinėjama jos seksualinė orientacija (lesbietė). 

2013 m. rugpjūčio 31 d. ji su partnere užmezgė registruotą partnerystę, kuri turėtų būti suprantama kaip socialinis ir politinis pareiškimas.

Jos tėvas Hansas Peteris Iraschko (SPÖ) 2020 m. tapo antruoju Eizenerco miesto mero pavaduotoju.

## Šaltiniai
SteelSeries

**SteelSeries** – danų bendrovė, gaminanti kompiuterinių žaidimų įrangą ir priedus, pvz., klaviatūras, ausines, peles ir jų kilimėlius.

## Istorija
Bendrovę 2001 m. įkūrė Jacob Wolff-Petersen. Pradžioje bendrovė vadinosi „Soft Trading“ ir tik 2007 m. buvo pervardyta į „SteelSeries“.

2012 m. į kompaniją investavo amerikiečių firma „Catterton Partners“ ir Kinijoje įsikūrusi privati „ClearVue Partners“ firma.

## Žaidėjų ir komandų rėmimas
Įmonė remia keletą elektroninio sporto komandų ir žaidėjų.

## Partnerystė
Kompanija bendradarbiauja su „Gunnar Optiks“, „Blizzard Entertainment“, „Valve Corporation“ ir „Electronic Arts“ įmonėmis.

## Šaltiniai
Frankfurter Allgemeine Zeitung

**„Frankfurter Allgemeine Zeitung“** (sutrump. – **F.A.Z.**) – dienraštis, leidžiamas Frankfurte prie Maino, Vokietijoje.

„F.A.Z.“ turi savo korespondentų tinklą. Laikraščio redakcinę politiką nustato ne vienas redaktorius, o penki. Tai didžiausią tiražą užsienyje turintis Vokietijos laikraštis. Anot redakcijos, laikraštis platinamas 148 šalyse.

## Istorija
Laikraštį įsteigė redaktorius Erich Welter. Pirmasis „F.A.Z.“ leidimas išėjo 1949 m. lapkričio 1 d. Iki 1950 m. rugsėjo 30 d. laikraštis buvo spausdinamas Maince. Tradiciškai dauguma „F.A.Z.“ antraščių buvo stilizuojamos gotišku šriftu, nuotraukos tituliniame puslapyje nebuvo naudojamos. Nors pasitaikydavo keletas retų išimčių, pvz., 1990 m. spalio 4 d. leidime buvo įtraukta nuotrauka, vaizduojanti Vokietijos vienybės dieną iškilmingai mininčią žmonių minią priešais Reichstagą Berlyne, arba dvi nuotraukos 2001 m. rugsėjo 12 d. leidime, vaizduojančios griūvantį Pasaulio prekybos centrą ir JAV prezidentą George W. Bush.
 
2000 m. pradžioje „F.A.Z.“ turinys buvo kardinaliai pakeistas, laikraštyje atsirado atskiri skyriai Berlyno ir Miuncheno aktualijoms. Tačiau 2002 m. „F.A.Z.“ grupė patyrė 60,6 mln. eurų nuostolių. Apie 2004 m. buvo nutarta atsisakyti individualių skyrių.

2007 m. „F.A.Z.“ pakeitė savo tradicinį maketą, pradėdami naudoti spalvotas fotografijas pirmajame puslapyje ir pašalindami gotišką šriftą iš antraščių, tačiau pavadinime jis tebeliko naudojamas. Tokia priešingybė tradiciškai nuosaikiam laikraščio maketui susilaukė kontroversiškų skaitytojų nuomonių. Apie tai 2009 m. net buvo susuktas komedinis filmas.

## Tiražas
Laikraščio tiražas 1992 m. siekė 382 000 egz. 1993 m. – 391 013 egz. 2001 m. – 409 000 egz. 2003 m. – 382 000 egz. 2007 m. – 382 499 egz.

## Žymūs bendradarbiai
Laikraščio gyvavimo laikotarpiu prie jo rengimo ir leidimo prisidėjo: Muhammad Asad, Udo Ulfkotte, Joachim Fest, Andrea Petkovic, Daniel Kehlmann, Christian Kracht, Ernst Nolte, Marcel Reich-Ranicki ir kt.

## Išnašos
Elektrėnų kultūros centras

**Elektrėnų kultūros centras** – kultūros centras, esantis Elektrėnuose (Draugystės g. 2). Nuo 2014 m. gegužės 1 d. tai yra biudžetinė Elektrėnų savivaldybės įstaiga.

Elektrėnų savivaldybės kultūros centras įkurtas 2000 m. liepos 1 d. (anksčiau buvo kultūros namai). Kultūros centras užtikrina kultūrinę bei švietėjišką veiklą, organizuoja poilsį ir pramogas, puoselėja kraštui būdingas tradicijas, rūpinasi gyventojų kultūros ugdymu, etnokultūros puoselėjimu, papročiais ir tradicijomis. Elektrėnų kultūros centras yra Lietuvos kultūros centrų asociacijos narys.

2004 m. kovo 5 d. Elektrėnų savivaldybės kultūros centras buvo reorganizuotas į viešąją įstaigą Elektrėnų kultūros centrą.

2009 m. baigti Elektrėnų kultūros centro renovacijos darbai. Renovuotose patalpose yra 400 vietų renginių salė, patalpos neformalaus ugdymo veiklai ir mėgėjų meno kolektyvams, dvi šokių salės.

Elektrėnų kultūros centre dirba 15 kultūros ir techninių darbuotojų. Veikia 24 mėgėjų meno kolektyvai. Per metus organizuojama apie 200 įvairių renginių ir valstybinių bei kalendorinių švenčių paminėjimų.

Kultūros centrui vadovauja direktorius Remigijus Suslavičius.

## Nuorodos
* Kultūros centro svetainė

## Šaltiniai
Suck It and See

**Suck It and See** – ketvirtasis studijinis britų indie rock grupės „Arctic Monkeys“ albumas, išleistas 2011 m. birželio 6 d. Albume skambančiose dainose grupė siekė išgauti spalvingesnį, kiek nostalgišką skambesį, kuris turėjo būti priešingybė tamsiai skambančiam ankstesniajam grupės albumui „Humbug“.

„Suck It and See“ sulaukė daugiausia teigiamų kritikų įvertinimų ir, per pirmąją savaitę pardavus 82 tūkstančius kopijų, debiutavo pirmojoje Jungtinės Karalystės albumų reitingo vietoje. Tai buvo ketvirtasis grupės įrašas, pasiekęs pirmąją šią viršūnę.

2014 m. kovo mėnesio duomenimis, Jungtinėje Karalystėje parduota virš 300 tūkstančių albumo kopijų ir jis tapęs platininiu.

## Dainų sąrašas

## Išnašos
Meironiškių akmenys

**Meironiškių akmenys** – du stambūs rieduliai Krakių seniūnijoje, Kėdainių rajone, šalia kelio . Akmenys guli už 4 km į pietus nuo Krakių, pietiniame Meironiškių kaimo pakraštyje,  ties posūkiu link gamybinių ir ūkio pastatų. Meironiškių akmenys yra geologinis gamtos paveldo objektas, paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

## Duomenys

Piečiau esančio riedulio matmenys: aukštis – 2,85 m; ilgis – 3,70 m, plotis – 2,35 m, perimetras – nenurodoma.

Šiauriau esančio riedulio matmenys: aukštis – 2,45 m; ilgis – 3,10 m, plotis – 1,90 m, perimetras – 8,35 m.

## Nuorodos

* Saugomų teritorijų valstybės kadastras 
* Meironiškių akmenys žemėlapyje
Loud

**Loud** – penktasis studijinis barbadoso atlikėjos Rihanna albumas, išleistas 2010 m. lapkričio 12 d. Albumas įrašytas atlikėjos koncertinio turo „Last Girl on Earth“ metu bei filmuojant pirmąjį atlikėjos filmą „Battleship“. Albume dainas kartu atlieka tokie atlikėjai, kaip Drake, Nicki Minaj bei Eminem. Singlai „Only Girl“, "What’s My Name? ", „S&M“, „California King Bed“ ir „Cheers (Drink to That)“ sulaukė didelio pasisekimo visame pasaulyje, patekdami į daugumą singlų dešimtukų. Albumas taip pat sulaukė daugiausia teigiamų kritikų įvertinimų ir pasiekė trečiąją vietą JAV „Billboard 200“ reitinge bei pirmąją Jungtinėje Karalystėje. 2011 m. lapkričio mėnesio duomenimis, visame pasaulyje parduota per 8 milijonus „Loud“ kopijų.

2011m. vykusiuose „Grammy“ apdovanojimuose singlas „Only Girl (in the World)“ laimėjo apdovanojimą geriausio šokių muzikos kategorijoje. Sekančiais metais, albumas nominuotas metų albumo ir geriausio vokalinio pop albumo kategorijose, o daina „What's My Name?“ – geriausio repo bendro repo atlikimo.

## Dainų sąrašas

## Išnašos
Gibraltaro uola

**Gibraltaro uola** (, , ) – monolitinė klinties uola (kyšulys), esanti Europos pietvakariuose, Pirėnų pusiasalyje, Gibraltare. Priklauso Jungtinės Karalystės užjūrio valdai. Ribojasi su Ispanija. Uola iškilusi 426 m virš jūros lygio. Viršutinė uolos dalis yra gamtos draustinis, kuriame gyvena maždaug 300 magotų. Magotai ir Gibraltaro tunelių sistema kasmet pritraukia daugybę turistų.

Nuo piečiausio Europos taško, kuris yra Kadiso provincijoje (Ispanija), Gibraltaras yra nutolęs 25 km. Gibraltarą skalauja Viduržemio jūra.

## Flora ir fauna
Gibraltaro draustinio flora ir fauna yra saugoma įstatymų. Tarp daugybės augalų ir gyvūnų išskiriami: magotai, berberų kurapkos, daržinė žliūgė, čiobreliai ir Gibraltaro rudgrūdėlė. Manoma, kad magotai atkeliavo iš Afrikos.

## Maurų pilis
Gibraltare yra išlikusi maurų pilis, pastatyta 711 m.

## Galerija


Clouds covering the walls of Gibraltar Rock.jpg|Gibraltaro uola
View of Moorish Castle from Grand Battery.jpg|Maurų pilis
Female Macaque with young suckling.jpg|Magotai
Süddeutsche Zeitung

**„Süddeutsche Zeitung“** – dienraštis, leidžiamas Miunchene, Vokietijoje. Laikomas vienu iš trijų įtakingiausių Vokietijos laikraščių.

## Istorija
Laikraštį, kaip dvisavaitinį leidinį, įsteigė Edmund Goldschagg, Franz Joseph Schöningh ir August Schwingenstein, naudodamiesi prieškario „Münchner Neueste Nachrichten“ spaustuve. 1945 m. spalio 6 d., prabėgus penkiems mėnesiams po Antrojo pasaulinio karo, „Süddeutsche Zeitung“ buvo pirmasis laikraštis, kuriam JAV kariuomenės administracija Bavarijoje suteikė licenciją. Pirmasis leidimas išėjo jau tą patį vakarą; pirmojo leidimo pirmąjį puslapį galima perskaityti čia (PDF). Laikraštis netruko išpopuliarėti, jį imta leisti triskart per savaitę, o nuo 1949 m. – kasdien.

Pardavimų skelbimų laikraščiuose sumažėjimas XXI a. pr. buvo toks ekonomiškai stiprus, kad 2002 m. spalio mėn. net privedė „Süddeutsche Zeitung“ prie bankroto slenksčio. Laikraštis bankrotą išgyveno tik dėka 150 mln. eurų investicijų, kurias skyrė naujasis akcininkas – vietinis laikraščių tinklas „Südwestdeutsche Medien“. Per trejų metų laikotarpį laikraštyje darbuotojų sumažėjo nuo 425 iki 307, buvo nutraukta regioninio leidinio Diuseldorfe leidyba, taip pat atsisakyta skyriaus Berlyno naujienoms.

2004 m. pavasarį laikraštis inicijavo projektą *Süddeutsche Bibliothek*. Kiekvieną savaitę spaudos kioskuose ir knygynuose buvo galima įsigyti po vieną iš 50 žymiausių XX a. romanų kietu viršeliu. Vėliau pradėta prekiauti ir įtaką padariusių filmų DVD pakuotėmis. Tų pačių metų liepos mėn. pradėta leisti mokslo populiarinimo žurnalą „SZ Wissen“. 2005 m. pabaigoje prie siūlomo asortimento pridėtos knygos vaikams.

## Tiražas
Laikraščio tiražas 1992 m. trečiąjį ketvirtį siekė 397 000 egz. 1993 m. – 304 499 egz. 1995–96 m. laikotarpiu – 407 000 egz.

2001 m. tiražas siekė 436 000 egz., pagal šį rodiklį jis pateko tarp 100 didžiausią tiražą turinčių Europos laikraščių. 2003 m. tiražas siekė 433 000 egz. 2004 m. – 441 955 egz. 2006 m. – 429 345 egz. 2012 m. – 432 000.

## Išnašos
Die Welt

**„Die Welt“** – dienraštis, leidžiamas Berlyne, Vokietijoje. Laikraščio leidėjas – „Axel Springer SE“. Laikomas vienu iš įtakingiausių Vokietijos dienraščiu.

## Istorija
„Die Welt“ 1946 m. Hamburge įsteigė britų okupacinės pajėgos, siekdamos teikti „kokybiškas naujienas“ laikraščio „The Times“ pagrindu. Pradžioje laikraštyje buvo nušviečiamos naujienos britų redakciniu požiūriu, bet nuo 1947 m. pradėta rengti straipsnius britų ir vokiečių temomis. Laikraščio tiražas geriausiais laikais, okupacijos laikotarpiu, siekė apie 1 milijoną egzempliorių.

## Draudimai
Dėl laikraštyje publikuotų karikatūrų, vaizduojančių pranašą Mahometą, 2008 m. vasarį laikraštį buvo uždrausta platinti Egipte.

## Welt literatūrinė premija
Nuo 1999 m. laikraščio priedo *Die Literarische Welt* teikiama kasmetinė 10 000 € literatūrinė premija tarptautiniams rašytojams. Šis apdovanojimas įsteigtas, siekiant pagerbti Willy Haas, 1925 m. įsteigusį *Die Literarische Welt*.

; Laureatai

* 1999: Bernhard Schlink
* 2000: Imre Kertész
* 2001: Pat Barker
* 2002: Leon de Winter
* 2003: Jeffrey Eugenides
* 2004: Amos Oz
* 2005: Yasmina Reza
* 2006: Rüdiger Safranski
* 2007: Daniel Kehlmann
* 2008: Hans Keilson
* 2009: Philip Roth
* 2010: Claude Lanzmann
* 2011: Albert Ostermaier
* 2012: Zeruya Shalev
* 2013: Jonathan Franzen
* 2014: Haruki Murakami
* 2015: Karl Ove Knausgård


## Šaltiniai
Šovė urvas

**Šovė urvas** () – urvas su vėlyvojo paleolito piešiniais, esantis Ardešo departamente, Pietų Prancūzijoje.

Urvas yra 800 metrų ilgio bei turi kelis atsišakojimus. Kai kurios ertmės siekia 18 metrų aukštį. Landa, vedanti į urvą, esantį maždaug 25 metrų gylyje, buvo užversta akmenų griūties prieš maždaug 23 tūkst. metų, todėl jame priešistorinis menas gerai išsilaikė.

Daugelis piešinių buvo nupiešti pirmojo periodo laikotarpyje tarp 30–32 tūkst. metų prieš mūsų erą, tačiau randama ir vėliau užklydusių žmonių pėdsakų. Jie tarp 25–27 tūkst. metų prieš mūsų erą paliko deglų žymes ir medžio anglis ant žemės.

Urve yra per tūkstantis piešinių, užimančių per 8,5 tūkst. m². Mokslininkai spėja, kad jie buvo sukurti prieš maždaug 36 tūkst. metų, pirmosios žmonių kultūros (orinjako kultūra) Europoje. Mokslininkų nuomone, urvas buvo šamanų šventvietė, kurioje buvo atliekamos ritualinės praktikos.

Tarp tame urve esančių piešinių esama žmogaus rankų ir priešistorinių žinduolių atvaizdų, tokių kaip mamutų, urvinių liūtų, panterų, gauruotųjų raganosių, tarpanų, šiaurinių elnių, gigantiškųjų elnių, avijaučių, stumbrų, urvinių lokių ir taurų. Urve taip pat rasta jų liekanų ir pėdsakų – daugiausiai stambių urvinių lokių, kurie, kaip manoma, ten žiemodavo.

Urvas buvo atrastas trijų prancūzų speleologų 1994 m. Tai Eliette Brunel-Deschamps, Christian Hillaire ir Jean-Marie Chauvet, kurio vardu ir buvo pavadintas urvas. 2014 m. Šovė urvas įtrauktas į UNESCO pasaulio paveldo sąrašą.


File:16 PanneauDesLions(CentreGauche)RhinocérosEnFuite.jpg|
File:15 PanneauDesLion(PartieGauche).jpg|
File:29 PanneauDesChevaux(VueGénérale).jpg|
File:21 Bison.jpg|


## Šaltiniai
* Clottes, Jean. “Chauvet Cave (ca. 30,000 B.C.).” In Heilbrunn Timeline of Art History. New York: The Metropolitan Museum of Art, 2000–. http://www.metmuseum.org/toah/hd/chav/hd_chav.htm (October 2002)
Lasko urvai

**Lasko urvai** () – urvai su vėlyvojo paleolito piešiniais, esantys Dordonės departamente, Pietvakarių Prancūzijoje.

Urve yra per du tūkstančius piešinių. Tarp tame urve esančių piešinių esama vienas žmogaus atvaizdas ir priešistorinių žinduolių piešinių bei raižinių, tokių kaip mamutų, urvinių liūtų, vilkų, tarpanų, gigantiškųjų elnių, alpinių ožių, stumbrų, urvinių lokių ir taurų.

Mokslininkai spėja, kad jie buvo sukurti prieš maždaug 17 tūkst. metų, Madleno kultūros žmonių. Mokslininkų nuomone, urvas buvo šamanų šventvietė, kurioje buvo atliekamos ritualinės praktikos.

Urvas buvo atrastas atsitiktinai paauglio Marcel Ravidat 1940 m. 1979 m. Lasko urvai įtraukti į UNESCO pasaulio paveldo sąrašą pavadinimu Priešistorinės vietovės ir dekoruoti urvai Vėzerio slėnyje.


File:Lascaux, Megaloceros.jpg|
File:Lascaux2.jpg|
File:Lascaux painting.jpg|
File:Lascaux 01.jpg|


## Šaltiniai
* Tedesco, Laura Anne. “Lascaux (ca. 15,000 B.C.).” In Heilbrunn Timeline of Art History. New York: The Metropolitan Museum of Art, 2000–. http://www.metmuseum.org/toah/hd/lasc/hd_lasc.htm (October 2000)
Egenbergo pilis

**Egenbergo pilis** () – pilis Grace, vienas žinomiausių baroko objektų Štirijos regione Austrijoje. Ši pilis yra vienas lankomiausių turistinių objektų šalyje. Pilyje eksponuojami įvairūs objektai iš XVII a. Austrijos Egenbergų šeimos gyvenimo.

2010 m., įvertinant pilies kultūrinį ir istorinį vertingumą, ji buvo įrašyta į UNESCO pasaulio paveldo sąrašą. Pilis buvo pridėta prie 1999 m. į šį sąrašą įrašyto Graco miesto senamiesčio.
Chobis (upė)

**Chobis** () – upė Gruzijoje, Kolchidėje. Įteka į Juodąją jūrą. Prie upės yra įsikūręs Chobio miestas. Chobio upė kai kuriose vietovėse naudojama irigacijai.

## Išnašos
Erno ežeras

**Erno ežerai** (,  arba *Loch Erne*) – du susijungę ežerai, telkšantys Fermanos grafystėje, Šiaurės Airijoje. Antra pagal dydį ežerų sistema Šiaurės Airijoje ir Alsteryje, bei ketvirta didžiausių Airijos saloje. Ežerų sistemą jungia Erno upė, kuri teka į šiaurės vakarus. Mažesnis (pietinis) ežeras yra vadinamas *viršutinių*, o didesnis (šiaurinis) – *žemutiniu*. Tarp ežerų įsikūręs Eniskilenas (Fermanos grafystės administracinis centras).

Ežeruose yra daug nedidelių salelių. Žemutinio ežero salos: Boa sala, Klinišmino sala, Krevinišogi sala, Kraninišo sala, Devenišo sala, Elio sala, Ožkų sala, Arklių sala, Inišo sala, Iniš Laugeris, Iniš Moras, Iniš Ratas, Inišmaksentas, Inišmakilas, Lastibego sala, Lastimoro sala ir Vaito sala. Aukštutinio ežero salos: Blinišo sala, Dernišo sala, Iniškorkišas, Iniškrevanas, Inišfendra, Inišliga, Inišlagtas, Iništarkas, Kiligauno sala, Nano sala, Tranišas. Kelios šių salų yra privačios arba parduodamos.

## Galerija

Lower lough erne.jpg|Žemutinis ežeras
Upper lough erne.jpg|Viršutinis ežeras
Upper lough erne panorama1.jpg|Viršutinio ežero panorama
Captain Toad: Treasure Tracker

**Captain Toad: Treasure Tracker** (, ) – 2014 m. galvosūkių ir nuotykių kompiuterinis žaidimas, sukurtas Japonijos „Nintendo“ kompanijos ir išleistas „Wii U“ konsolei. 

Žaidimas išplatintas 1,15 mln. kopijų tiražu. Kritikai vidutiniškai žaidimą įvertino 81 iš 100 balų vidurkiu pagal *[[metacritic.com]]* suvestinės duomenis. 

2018 m. pristatyta žaidimo versija „Switch“ konsolei su papildomais lygiais iš „Super Mario Odyssey“ žaidimo.
## Apie žaidimą

„Captain Toad: Treasure Tracker“ yra vieno žaidėjo žaidžiamas galvosūkių ir nuotykių žaidimas, priklausantis „Nintendo“ sukurtai „Mario“ žaidimų franšizei. Jame valdomas Mario žaidimų herojus grybžmogis Toad ir kartais − jo moteriškasis atitikmuo Toadette. Tai pirmasis „Nintendo“ žaidimas, kuriame Toad yra pasirinktas pagrindiniu herojumi. „Captain Toad: Treasure Tracker“ paremtas minižaidimo lygiais, kurie buvo 2013 m. žaidime „Super Mario 3D World“. Iš tikro chronologiškai „Captain Toad: Treasure Tracker“ pabaiga atitinka anksčiau išleisto „Super Mario 3D World“ pradžią, kur nuotykiai tęsiami su Mario.

Žaidimo metu iš trečiojo asmens perspektyvos valdomas Toad su kuprine ant nugaros ir žibintuvėliu ant kaktos, imituojantis ieškotojo/keliautojo įvaizdį. Dėl kuprinės sunkumo Toad žaidime negali pašokti. Žaidimas žaidžiamas verčiant virtualią knygą, kurios puslapiuose atidaromi žaidimo lygiai. Žaidime yra apie 80 lygių. Lygių aplinka sudaryta rubiko kubo principu: žaidėjas gali sukioti 3D modelio vaizdą taip padėdamas savo herojui ieškoti trofėjų: deimantų, monetų, grybų. 3D konstrukcijos modelis sudarytas iš judančių platformų, tunelių ir kitokių kliūčių, per kurias reikia rasti kelią pasiekti žvaigždę, kas užbaigia lygį. Žaidimo lygiuose pasitaiko judančių priešininkų, kuriuos reikia įveikti arba jų išvengti. 

## Išnašos

## Nuorodos
* Oficiali svetainė
* giantbomb.com 
* mobygames.com
* Kotaku reviu
* Eurogamer reviu
Fundamento de Esperanto

**Fundamento de Esperanto** () – L. L. Zamenhofo knyga, kuri buvo išleista 1905 m. pavasarį. 1905 m. rugpjūčio 9 d. pirmajame Pasauliniame Esperanto kongrese (Pajūrio Bulonėje, Prancūzija) ji buvo paskelbta oficialiu kalbos šaltiniu.

„Fundamento“ yra sudaryta iš keturių dalių: įvadas (*Antaŭparolo*), gramatika (*Gramatiko*), pratimų rinkinys (*Ekzercaro*) ir „Universalusis žodynas“ (*Universala Vortaro*). Beveik viskas, išskyrus įvadą, knygoje yra Zamenhofo ankstesni darbai.

„Fundamento“ gramatikos ir žodyno skyriai parašyti penkiomis kalbomis: prancūzų, anglų, vokiečių, rusų ir lenkų.
Karolio tiltas

**Karolio tiltas** () − garsus istorinis tiltas Prahoje, nutiestas per Vltavos upę. Pradėtas statyti 1357 m. vadovaujant karaliui Karoliui IV, užbaigtas XV a. pradžioje. 1963 m. tiltas buvo papuoštas barokinėmis karalių ir šventųjų skulptūromis, kurios vaizduoja Čekijos istoriją.

## Tilto skulptūros
Tiltą puošia skulptūros, vaizduojančios biblines figūras ir šventuosius, dauguma jų buvo pastatytos tarp 1683 ir 1714 m. Viena žymiausių yra Šv. Jono Nepomuko, Čekijos globėjo, statula. Nepomukas už nepaklusnumą karaliui buvo numestas nuo tilto, o vėliau paskelbtas šventuoju.

Nuo 1965 m. visos skulptūros palaipsniui buvo pakeičiamos jų replikomis, o originalai perkeliami į nacionalinį muziejų.

## Panorama

## Šaltiniai
Lunenbergas

**Lunenbergas** () – miestas rytų Kanadoje, Naujojoje Škotijoje, prie Mahono įlankos (Atlanto vandenynas), 90 km į pietryčius nuo Halifakso. Laivų statyba, žvejyba, išvystytas turizmas. Veikia geležinkelių, žvejybos, Knauto muziejai. Lunenberge išlikusi tradicinė britų kolonijinės gyvenvietės architektūra – nedideli mediniai ir mūriniai namai, prieplauka, liuteronų ir anglikonų bažnyčios.

Lunenberge ir apylinkėse paplitusi savita anglų kalbos tarmė.

## Istorija

Pradžioje dabartinio miesto vietoje gyveno indėnai mikmakai, vėliau čia pradėjo kurtis prancūzai (akadiečiai). XVIII a. vid. Naujojoje Škotijoje ėmė kurtis ir britai. 1753 m. britai įkūrė Lunenbergo tvirtovę, kurią netrukus sugriovė akadiečiai ir mikmakai. Tada čia buvo atkeldinti protestantai daugiausia iš Vokietijos, o kolonija pavadinta pagal Liuneburgo miestą Vokietijoje. 1756 m. gyvenvietę nusiaubė iš indėnų ir akadiečių sudarytos vabanakių konfederacijos antpuolis. 1758 ir 1759 m. puolimai kartojosi. Amerikos revoliucijos laikotarpiu miestą siaubė amerikiečių kaperiai.

XIX a. Lunenbergas tapo svarbiu žvejybos uostu, o 1889 m. miestą pasiekė geležinkelis. Pasaulinių karų metais čia taisyti karo laivai. Pokariu nuo žvejybos pereita prie senovinių laivų replikų statybos. 1995 m. Lunenbergo senamiestis įtrauktas į UNESCO pasaulio paveldo sąrašą.


Lunenburg - NS - St. John's Anglican Church.jpg|Šv. Jono anglikonų bažnyčia
Lunenburg - NS - Lunenburg Academy2.jpg|Akademija
Lunenburg - NS - Leuchtturm.jpg|Švyturys
Taoso Pueblas

**Taoso Pueblas** (, , tiv. *tə̂otho*) – senovinė indėnų gyvenvietė (pueblas), esantis Jungtinių Amerikos Valstijų pietuose, Naujojoje Meksikoje, 1,5 km į šiaurę nuo Taoso miesto. Čia šimtmečius gyvena Pueblų kultūrai priklausantys indėnai, kalbantys tivų kalbos tarmėmis.

Pueblas pastatytas Kristaus Kraujo (''Sangre de Cristo'') kalnagūbrio pašlaitėje (Uoliniai kalnai), abipus Pueblo upės. Pastatai statyti iš plūkto molio, išdėstyti pakopomis, viršuje siauriau, apačioje plačiau. Seniau namuose būta nedaug langų, o vietoje durų į vidų būdavo patenkama per angą namo stoge. Stogai sudaryti iš skersai sudėtų rąstinių gegnių ir ant jų viršaus išklotos žolės, šakų ir molio sluoksnio. Namus paprastai sudaro po dvi patalpas, praėjimų tarp namų nėra. Seniau indėnai turėjo mažai baldų, dabar yra stalai, kėdės, lovos. Autentiškumo vardan, Taoso Pueble neįvesta kanalizacija, vandentiekis bei elektra. Yra vietinės architektūros stiliumi pastatyta Šv. Jeronimo katalikų bažnyčia.

Žodis „Taosas“ (*tə̂otho*) tivų kalba reiškia tiesiog „kaimą“. Tikrasis pavadinimas yra *ȉałopháymųp’ȍhə́othə̀olbo* – „raudonų gluosnių kanjono žiotys“.

## Istorija

Manoma, kad Taoso Pueblas apgyvendintas ~XIII a. Gyvenvietė tapo svarbiu prekybiniu tašku su prerijų indėnais. 1540 m. Taosą pasiekė Fransisko Vaskeso de Koronado ekspedicijos nariai. 1620 m. savo misijas čia pradėjo steigti ispanų jėzuitai. Pueblai priešinosi kolonistams, griovė bažnyčias. 1847 m. jungtinės pueblų ir meksikiečių pajėgos sukilo prieš JAV valdžią. Sukilimas buvo numalšintas, o pueblas subombarduotas.

1924–1925 m. Taoso Pueblo gyventojų kultūrą tyrė žymus psichiatras Karlas Gustavas Jungas.

1992 m. Taoso Pueblas įtrauktas į UNESCO pasaulio paveldo sąrašą.


Taos Pueblo Church2.jpg|Šv. Jeronimo bažnyčia
1982-06-06 Taos Pueblo NM 43-ps.jpg|Pueblas 1982 m.
USA 09669 Taos Pueblo Luca Galuzzi 2007.jpg|Taoso pueblo architektūra
Taos Pueblo 090.JPG|Pueblo upė
Tingvadlavatnas

**Tingvadlavatnas** () – ežeras pietvakarių Islandijoje. Didžiausias gamtinis (natūralios kilmės) ežeras šalyje, kurio plotas – 84 km². Didžiausias gylis 114 m. Ežeras telkšo Tingvedliro nacionaliniame parke (). Šiaurinėje ežero dalyje 930 m. buvo įkurtas Altingas. Iš Tingvadlavatno išteka vienintelė upė – Sogas.

Salos vulkaninę kilmę išduoda aplink Tingvadlavatnos ežerą susidarę įtrūkimai ir sprūdžiai. Žymiausias ir didžiausias iš jų yra Almanagės tarpeklis, kuriame susikerta Eurazijos ir Šiaurės Amerikos tektoninės plokštės.

## Galerija

Þingvallavatn Iceland 010.JPG
Þingvallavatn Iceland 007.JPG
Thingvellir 002.jpg


## Nuorodos
* Oficiali svetainė
Handelsblatt

**„Handelsblatt“** – verslo dienraštis, leidžiamas Diuseldorfe, Vokietijoje. Savininkas – „Verlagsgruppe Handelsblatt“. Laikraštyje dirba apie 200 redaktorių ir korespondentų pasauliniu mastu. „Handelsblatt“ yra labiausiai Vokietijoje cituojama žiniasklaidos priemonė, orientuota į ekonomikos sektorių.

## Istorija
„Handelsblatt“ įsteigtas 1946 m. Pirmasis leidimas išėjo tų pačių metų gegužės 16 d., jo redaktorius buvo Friedrich Vogel. 1970 m. rugsėjo 1 d. „Handelsblatt“ įsigijo konkurentą „Industriekurier“. Tuomet „Handelsblatt“ GmbH vadovybę sudarė Dieter von Holtzbrinck, Pierre Gerckens, Alexander ir Wilhelm Schettler Zundler.

1999–2005 m. „Handelsblatt“ GmbH bendradarbiavo su bendrove „Dow Jones“, kuri leidžia tokius verslo laikraščius kaip „The Wall Street Journal“ ir „The Wall Street Journal Europe“.

Nuo 2005 m. rugsėjo „Handelsblatt“ siūlo internetinį žodyną *WirtschaftsWiki*, kuriame galima rasti ekonomikos ir politikos terminų apibrėžimų. Duomenų bazę gali redaguoti prisiregistravę naudotojai. 2006 m. rugsėjį „Handelsblatt“ sudarė sąrašą visų ekonomistų, dirbančių Vokietijoje, Austrijoje ir vokiškai kalbančioje Šveicarijos dalyje. 2014 m. „Handelsblatt“ išleido skaitmeninę versiją anglų kalba *Handelsblatt Global Edition*, skirtą tarptautinei auditorijai, kurią domina Vokietijos verslo ir finansų naujienos.

## Tiražas
„Handelsblatt“ tiražas per pirmuosius šešis 2014 m. mėnesius siekė 121 334 egz.

## Išnašos
Kahokija

**Kahokija** (), oficialiai – ***Kahokijos Pilkalnių valstybinė istorinė vietovė*** (*The Cahokia Mounds State Historic Site*) – archeologinė vietovė Jungtinių Amerikos Valstijų centrinėje dalyje, pietų Ilinojuje, Misisipės pakrantėje, į rytus nuo Sent Luiso. 9 km² ploto vietovėje aptikta ~80 piliakalnių, nors pats senasis Kahokijos miestas buvęs dar didesnis (16 km², ~120 piliakalnių). Tai buvo didžiausias ir įtakingiausias Misisipės kultūros miestas, kuriame XIII a. gyveno, kaip manoma, apie 40 tūkst. žmonių. Tai didžiausia archeologinė vietovė Šiaurės Amerikoje (neskaitant Meksikos).

Kahokijos vietovė buvo gausiau apgyvendinta nuo VII a., o nuo IX a. prasidėjo piliakalnių pylimas. Nei tikrasis miesto vardas, nei jį įkūrusi tauta nėra žinomi. Vietovė XVII a. pavadinta pagal vieną iš Ilinojaus konfederacijos indėnų genčių (kahokijus), tačiau šie nėra susiję su Kahokijos vietove. Tikėtina, kad čia galėjo gyventi įvairios tautos, kalbėjusios vakarų sijų kalbomis. XIII a. Kahokija tapo svarbiu prekybos tašku, esančiu netoli Misisipės, Ilinojaus ir Misurio santakų, tarp rytų lygumų ir prerijų. Kahokijos klestėjimo laikotarpis sutapo su Mezoamerikos civilizacijų iškilimu. XII a. pab.–XIII a. vietovė buvo apleista – manoma, kad miestas sunyko dėl taršos, ligų, potvynių, galimo užpuolimo.

Kahokijoje rasta kapaviečių, keramikos, akmens, kaulo, vario, medienos, kriauklių dirbinių. Čia būta vario dirbtuvės, buvo įrengtas medinių stulpų ratas, primanantis Stounhendžą.

1982 m. Kahokija įtraukta į UNESCO pasaulio paveldo sąrašą.
Stanislavas Malachovskis

**Stanislavas Malachovskis** (1659–1699) – Lenkijos valstybinis ir karinis veikėjas, grafas, Seradzo pataurininkas, Seradzo kaštelionas (1690–1692), Kališo (1692–1698) ir Poznanės vaivada (1698–1699).

## Biografija
Lenkijos bajorų Malachovskių giminės atstovas, herbo „Nałęcz“ savininkas. Seradzo kašteliono Pranciškaus Malachovaskio (1627–1690) sūnus nuo pirmos santuokos su Ana Zdrovska.

Buvo taip pat Opočno, Haličo, Lukuvo ir Krechovo seniūnas.

1683 m. Stanislavas Malachovskis vadovavo savo dėdės, Krokuvos vyskupo Jano Malachovskio Karūnos husarų įgulai.

Prieš taikos derybas su Osmanų imperija gavo nuo seimo grafo titulą, kad „nebūtu jaunesnis už kitus“.

1697 m. dalyvavo Saksonijos kurfiursto Augusto II rinkimuose (elekcijoje) į Lenkijos karaliaus sostą.

Mirė taikos derybų metu Stambule, būdamas Lenkijos pasiuntinybės, vadovaujamos Rafailo Leščinskio, sudėtyje.

## Šeima ir vaikai
Buvo vedęs du kartus. 1694 metais vedė Aleksandrą Želecką (m. 1696), nuo santuokos su kuria vaikų neturėjo.

1697 m. vedė antrą kartą Aną Konstanciją Liubomirską (m. 1726), Perejaslavlio ir Sadecko seniūno, kunigaikščio Aleksandro Mykolo Liubomirskio (m. 1675), ir Katerinos Anos Sapiegaitės (m. po 1699) dukterį. Anos Konstancijos pirmas vyras buvo grafas Jonas Kazimieras Vielhorskis. Vaikai nuo antros santuokos:

* Janas Malachovskis (1698–1762), Karūnos didysis stalininkas (1734), Karūnos pakancleris (1735–1746), Karūnos didysis kancleris (1746–1762).
* Karolina Malachovska, vyras – Karūnos didysis stalininkas Juzefas Mycelskis

## Nuorodos
* Stanisław Małachowski h. Nałęcz

|-